Publication: Magyar Közlöny
Issue: MK-2003-72 (Year: 2003, Number: 72)
Era: 1990-2004
Section: (1) Az igazságügyi alkalmazottak szolgálati jogviszonyáról szóló 1997. évi LXVIII. törvényben meghatározottak
Paragraph Index: 1395

(5) A selejtezés megtörténtét a nyilvántartó könyvben, illetõleg ha vezetnek, az irattári könyvben is, a megfelelõ irattári tételnél „selejtezve”, illetve a „levéltárnak átadva” szöveggel, valamint a selejtezés évének a bejegyzésével fel kell tüntetni. Ha a selejtezésre kerülõ iratanyagból az irattári terv elõírásaitól eltérõen az illetékes levéltár kérésére vagy más fontos okból egyes iratok visszatartása szükséges, ennek tényét a selejtezési jegyzõkönyvben fel kell tüntetni és ezekrõl külön jegyzéket kell felvenni. A visszamaradt iratokat az eredeti irattári helyére vissza kell helyezni.

Source: https://magyarkozlony.hu/hivatalos-lapok/68be87122e241f58445b66e0456ff431d0a110c2/dokumentumok/b58fe3bc0a5401300eb83932ee986d67ef01eee3/letoltes